Oswald Falch

Oswald Anathon Thygesen Falch (Osvald Falch) (født 21. juli 1884 i Steinkjer, død 13. februar 1977 samme sted) var en norsk turner. Han representerte Stenkjær Turnforening. I sitt sivile liv var han baker og konditor. Han tok svenneprøven i 1902 hos sin far, bakemester Emil Othar Falch.

Han deltok i «Ekstralekene» 1906 i Athen, og var der med på det laget som vant Norges første OL-gull gjennom historien. Både Falch og Kristian Fjerdingen på dette laget var fra Steinkjer. Stenkjær Turnforening ble spurt om de kunne stille med et par utøvere til den norske troppen i denne olympiaden, og etter en pengeinnsamling ble det økonomisk mulig for dem å reise. Det ble først arrangert en kvalifiseringskonkurranse i Oslo, der 21 av de 30 deltakerne kvalifiserte seg til å delta i olympiaden.  

Gullmedaljen til Falch oppbevares i dag i en bankboks hos Sparebank1 i Verdal.Verdalingen – Norges første OL-gull (07.08.2008)

Falchs oldebarn, Mira Verås Larsen, deltok i Sommer-OL 2012 og var Norges flaggbærer under åpningsseremonien.

To av Falchs yngste oldebarn, Julie og Elise, turner i dag for Oslo Turnforening.

 Referanser 
Skal bære flagget 106 år etter at oldefaren tok OL-gull. www.nrk.no Publisert 26. juli 2012. Besøkt 26. juli 2012.

 Eksterne lenker 

 Bilde av Oswald Falch

Kategori:Norske turnere
Kategori:Olympiske mestere for Norge
Kategori:Medaljevinnere under Sommer-OL 1906
Kategori:Deltakere for Norge under Sommer-OL 1906
Kategori:Gymnaster under Sommer-OL 1906
Kategori:Personer fra Steinkjer kommune